Салибаев Качканак
Салибаев Качканак (1924, Айгыр-Жал айылы - ) - акын.

Жаш кезинен эле комуз чертип, ыр ырдап сахналарга чыгып жүргөн.
Райондук маданият бөлүмүндө маданият үйүнүн башчысы, көркөм чыгармалар бөлүмүнүн жетекчиси болуп иштеген.
Көптөгөн төкмө акын, комузчулар менен айтышууга чыгып, эл алдында аларды жеңген учурлары болгон.
Фрунзеге барып, белгилүү Осмонкул акынга шакирт болуп жүрүп, Тууганбай, Сыдык, Таирбек, Рахманкул ж.б.
төкмөлөр менен да бетме-бет айтышка чыккан.
Качканак акын Орто Азияны бүт кыдырып саякаттап жүрүп, Тажикстандын Каратегин деген жеринде Шабдан баатыр жөнүндөгү эскерүүлөрдү угуп, аны поэма түрүндө ыр кылып чыгарган.
Ал тубаса жөндөмдүү кыл комузчу, төкмө акын, санжырачы, санат-насаат лакап кептерди чуурутуп айткан, сөзгө чебер, эл кубанткан шайыр, күлкү чачкан куудул.
«Мундук-Зарлык» поэмасы (2002), «Ала-Тоо көрккө келбейт эл болбосо» (2003) ыр жыйнагы жарык көргөн.

Колдонулган адабияттар 
Чаткал району: Энциклопедия / авт.-түз. А.Орозов и др. - Б.: «Принт Экспресс» б., 2015. - 368 б., илл. ISBN 978-9967-27-851-6

Чаткал району
Инсандар